b'\n_START_ARTICLE_\nPatientforsikringsloven\n_START_PARAGRAPH_\nPatientforsikringsloven (fullt navn Lov om klage- og erstatningsadgang inden for sundhedsv\xc3\xa6senet) er en dansk lov som tr\xc3\xa5dte i kraft 1. juli 1992._NEWLINE_Hensikten med loven var \xc3\xa5 sikre pasientenes muligheter for \xc3\xa5 f\xc3\xa5 tilkjent erstatning for skader som f\xc3\xb8lge av behandling p\xc3\xa5 Danmarks sykehus. Hittil hadde man kun v\xc3\xa6rt berettiget til erstatning hvis man kunne bevise at der var beg\xc3\xa5tt feil av legen. I 1970-\xc3\xa5rene og 1980-\xc3\xa5rene hadde flere rettssaker vist at det kunne v\xc3\xa6re endog meget vanskelig. Samtidig ble det oppfattet som problematisk at saken skulle f\xc3\xb8res via domstolene. Med loven etablerte man Patientforsikringen, som finansieres av amtene, siden 2007 regionene, og som er obligatorisk. Erstatningens st\xc3\xb8rrelse utm\xc3\xa5les etter erstatningsansvarsloven. Patientskadeanken\xc3\xa6vnet fungerer som klageinstans for Patientforsikringens avgj\xc3\xb8relser._NEWLINE_Loven er senere utvidet, s\xc3\xa5ledes at ogs\xc3\xa5 private sykehus og privatpraktiserende helsepersonell er omfattet. Dermed omfatter loven i dag hele helsevesenet. Den gjeldende lov tr\xc3\xa5dte i kraft i januar 2009.'